Anas Ridzuan

Anas Ridzuan (lahir 17 Januari 1989) ialah seorang penyanyi, pengacara, pelawak dan pelakon lelaki Malaysia. Beliau ialah bekas peserta Mentor musim ke-6 yang dibimbing oleh Faizal Tahir.

Kehidupan awal
Anas dilahirkan pada 17 Januari 1989 dan berasal dari Kedah, Malaysia. Beliau mempunyai ijazah dalam jurusan Filem, Teater dan Animasi di Universiti Teknologi Mara (UITM).

Kerjaya
Anas memulakan aktiviti seni beliau melalui rancangan nyanyian Mentor Musim Ke-6 dan menjadi anak didik kepada Faizal Tahir. Rancangan ini juga merupakan batu loncatan kepada Anas ke bidang lakonan apabila beliau banyak membintangi drama dan telefilem selepas menyertai pertandingan tersebut memandangkan beliau juga pernah berlakon teater dan drama sebelum ini. 

Selain itu, beliau juga telah berjinak - jinak melibatkan diri dalam bidang pengacaraan program televisyen apabila diberi tanggungjawab dalam pengacaraan program terbaru TV3 iaitu Jalan-Jalan Makan Angin bersama Nadzmi Adhwa pada tahun 2016.  Program ini memberi fokus tempat - tempat penginapan yang unik dan mempunyai bajet yang sederhana diseluruh negeri di Malaysia.

Pada tahun 2016, Anas telah mengumumkan bahawa beliau telah berhenti daripada bidang nyanyian kerana ingin memberi tumpuan kepada bidang lakonan.

Kehidupan peribadi
Anas telah selamat menjadi suami kepada Ana Syuhada pada 22 Oktober 2016 dengan sekali lafaz. Bertempat di Masjid Seksyen 7, Shah Alam, pihak lelaki menyerahkan wang hantaran sebanyak RM15,000 dengan mas kahwin berjumlah RM300 berserta enam dulang hantaran berbalas tujuh. Majlis resepsi pasangan ini dijadualkan berlangsung di Dewan Melur Shah Alam pada 14 Januari 2017, manakala majlis sebelah pengantin lelaki dijangka bakal diadakan di Ipoh, Perak.

Ana Syuhada merupakan bekas peserta Mentor Musim ke-6 dan anak didik penyanyi Ramlah Ram. Pasangan ini telah mengenali antara satu sama lain selama enam tahun dan bercinta selama empat tahun.

Pada 25 Februari 2018, Anas dan isteri telah selamat menimang cahaya mata lelaki.

Diskografi

Single

Sebagai artis utama

Filemografi

Filem

Drama

Telefilem

Televisyen

Iklan

Anugerah dan pencalonan

Catatan

Rujukan

Pautan luar
Anas Ridzuan di Instagram

Kelahiran 1989
Orang hidup
Penyanyi lelaki Malaysia
Pelakon lelaki Malaysia
Orang dari Perak
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Orang Malaysia berketurunan Melayu
Muslim Malaysia
Peserta Mentor
Alumni Universiti Teknologi MARA